CELEX: 62014CN0054
Language: hu
Date: 2014-02-05 00:00:00
Title: C-54/14. sz. ügy: A Juzgado de Primera Instancia Madrid (Spanyolország) által 2014. február 5-én benyújtott előzetes döntéshozatal iránti kérelem – Rafael Villafaez Gallego és María Pérez Anguio kontra Banco Bilbao Vizcaya Argentaria, S.A.

5.5.2014   
            
            
               HU
            
            
               Az Európai Unió Hivatalos Lapja
            
            
               C 135/20
            
         A Juzgado de Primera Instancia Madrid (Spanyolország) által 2014. február 5-én benyújtott előzetes döntéshozatal iránti kérelem – Rafael Villafaez Gallego és María Pérez Anguio kontra Banco Bilbao Vizcaya Argentaria, S.A.
   (C-54/14. sz. ügy)
   2014/C 135/23
   Az eljárás nyelve: spanyol
   
      A kérdést előterjesztő bíróság
   
   Juzgado de Primera Instancia Madrid
   
      Az alapeljárás felei
   
   
      Felperesek: Rafael Villafaez Gallego és María Pérez Anguio
   
      Alperes: Banco Bilbao Vizcaya Argentaria, S.A.
   
      Az előzetes döntéshozatalra előterjesztett kérdések
   
   
               1)
            
            
               Úgy kell-e értelmezni az 1993. április 5-i 93/13/EGK tanácsi irányelv (1) 3. cikkének (1) és (2) bekezdését, hogy a bank és a kölcsönvevő között létrejött olyan megállapodás, amely azonkívül, hogy a kamatláb korlátaira vonatkozó feltételeket módosítja, a fogyasztót a bank és a fogyasztó között létrejött kölcsönszerződést és jelzálogjog-alapítást rögzítő közokirat azon módosításából eredő költségek viselésére kötelezi, amely módosítást a bank és a Mutualidad – amelynek a fogyasztó is tagja – között a tagok érdekében és javára folytatott tárgyalások eredményeként a bank a jelzálogkölcsön-szerződés pénzügyi feltételeinek módosítására vonatkozó két lehetőség egyikeként ajánlott fel, és amelyet a fogyasztó önkéntesen elfogadott, egyedileg megtárgyalt feltételnek minősül?
            
         
               2)
            
            
               Az előző kérdésre adott nemleges válasz esetén, a feltétel tisztességtelen jellegét illetően úgy kell-e értelmezni a 93/13/EGK irányelv 3. cikkének (1) és (2) bekezdését 6. cikkének (1) bekezdésével összefüggésben, hogy a bank és a Mutualidad közötti megállapodás, célját és tárgyát figyelembe véve, kizárja hatálya alól az olyan megállapodást, mint amilyen az előző kérdésben ismertetésre került?
            
         
      (1)  A fogyasztókkal kötött szerződésekben alkalmazott tisztességtelen feltételekről szóló, 1993. április 5-i 93/13/EGK tanácsi irányelv (HL L 95., 29. o.; magyar nyelvű különkiadás 15. fejezet 2. kötet 288. o.)